เรื่องร้องเรียน: ปัญหาการทิ้งขยะไม่เป็นที่ ส่งกลิ่นเหม็น ไร้ซึ่งการบริหาร กำกับติดตาม ทางเข้าซอยฮอลิเดย์ ถนนผดุงพันธ์ เขตหนองจอก กทม
การดำเนินการของเจ้าหน้าที่: ฝ่ายรักษาฯ ได้ดำเนินการตรวจสอบแล้วมีรายละเอียดดังนี้ 1. ตรวจสอบบริเวณดังกล่าวแล้วเป็นพื้นที่ส่วนบุคคล 2. ได้ประสานฝ่ายเทศกิจซึ่งมีหน้าที่ ตรวจตรา เฝ้าระวัง จับ ปรับผู้ที่นำขยะมาลักลอบทิ้งทั่วทั้งพื้นที่ จำนวน 236 ตารางกิโลเมตรของสำนักงานเขตหนองจอก เพื่อป้องกันการลักลอบทิ้งขยะแล้ว (ปัจจุบันอัตรากำลังมีไม่เพียงพอในการตรวจเฝ้าระวัง)  3. ขอให้ประชาชนช่วยกัน เป็นหู เป็นตา ช่วยถ่ายภาพหากพบผู้กระทำผิด ที่นำขยะมาลักลอบทิ้ง ซึ่งมีส่วนแบ่งเงินรางวัลนำจับตามระเบียบให้ด้วยกึ่งหนึ่ง (ปรับ 2,000 บาท ) 4. ตามพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535  หมวด 3 การห้ามทิ้งสิ่งปฏิกูลมูลฝอยในที่สาธารณะและสถานสาธารณะ มาตรา 32 ห้ามมิให้ผู้ใด (2) ปล่อยปละละเลยให้มีสิ่งปฏิกูลหรือมูลฝอยในที่ดินของตนในสภาพที่ประชาชนอาจเห็นได้จากที่สาธารณะ ผู้ใดฝ่าฝืนหรือไม่ปฏิบัติตามมาตรา 32 ต้องระวางโทษปรับไม่เกินสองพันบาท โดย สำนักงานเขต จะประสานเจ้าของที่ ให้แก้ไข ปรับปรุง ล้อมรั้วและมีเงื่อนเวลา และ ให้โอกาสในการแก้ไขตามหนังสือที่แนบมาพร้อมนี้
ความเห็นของผู้แจ้ง: ดำเนินการได้รวดเร็ว แต่ยังมีบางส่วนที่จัดการได้ไม่สะอาดเรียบร้อยเท่าที่ควร
พื้นที่: แขวงหนองจอก เขตหนองจอก กรุงเทพมหานคร